CELEX: C2004/262/106
Language: da
Date: 2004-10-23 00:00:00
Title: Sag T-354/04: Sag anlagt den 25. august 2004 af Gaetano Petralia mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/58
            
         Sag anlagt den 25. august 2004 af Gaetano Petralia mod Kommissionen for De Europæiske Fællesskaber
   (Sag T-354/04)
   (2004/C 262/106)
   Processprog: Italiensk
   Ved De Europæiske Fællesskabers Ret i Første Instans er der den 25. august 2004 anlagt sag mod Kommissionen for De Europæiske Fællesskaber af Gaetano Petralia ved advokat Carlo Forte.
   Sagsøgeren har nedlagt følgende påstande:
   
               —
            
            
               Ansættelsesmyndighedens afgørelse af 7. oktober 2003 om at indplacere ham i lønklasse B5, løntrin 3 annulleres.
            
         
               —
            
            
               Kommissionen betaler sagens omkostninger.
            
         Søgsmålsgrunde og væsentligste argumenter:
   Sagsøgeren i den foreliggende sag, som er ansat på baggrund af meddelelse om udvælgelsesprøve til ansættelse af midlertidig ansatte inden for området for edb og bistand ved styring af forsknings- og teknologiudviklingsprojekter, kategori B, KOM/R/B/02/1999, anfægter ansættelsesmyndighedens afgørelse, hvori det endeligt fastsættes, at han skal indplaceres i lønklasse B5, løntrin 3.
   Det præciseres i den forbindelse, at sagsøger i forbindelse med sin deltagelse i udvælgelsesprøven, har været af den opfattelse, at en ansættelse som midlertidig ansat ville finde sted på baggrund af hans erhvervserfaring, og som følger heraf med indplacering i lønklasse B3, eller B4, løntrin 3 i henhold til stk. 2, i afsnit VIII i meddelelsen.
   Sagsøgeren har til støtte for sine påstande først gjort gældende, at der i det foreliggende tilfælde er foretaget et åbenbart fejlskøn med hensyn til hans faglige kvalifikationer.
   Sagsøgeren har ligeledes anført, at der er sket tilsidesættelse af princippet om beskyttelse af den berettigede forventning samt tilsidesættelse af forpligtelsen til at begrunde administrationens retsakter.